cy pl cy en es nl pt en en cy tr cy cy cy cy ms si en cy fr cy cy en cy cy cy cy cy cy cy cy cy cy cy en ca es es ne en en en en en en es cy en de en cy en en en en en en en en en en en en en en en cy es en en en cy en vi en ro de cy cy cy cy en nl es en de en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en es en en cy en vi en ro pl nl de en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en de de de cy cy cy en en en en en en en
Neon: Gêm Newydd o Gymru – fideo wyth
gemau . adloniant . cymraeg
Ymbyti Fideo Wyth (neu amdano)
October 4, 2017December 14, 2017 fideowyth
‘Dan ni’n meddwl am Fideo Wyth fel rhyw fath o ddyletswydd sanctaidd.
Wrth gwrs, ‘dan ni’n hoff o sôn am gemau, mawr a bach, ledled y byd. Ond pan mae rhywbeth arbennig yn dod o Gymru – gwlad sydd ddim yn enwog iawn am ei gemau (hyd yn hyn, ta beth) – mae’n fwy arbennig byth. ‘Dan ni’n gwneud ein gorau i aros yn ymwybodol o’r math o bethau sy’n dod allan o Gymru, yn Gymraeg neu’n Saesneg. Mae’n ddiwydiant bach. Does ‘na ddim lot yn digwydd heb i ni wybod am y peth… does bosib?
Felly dychmygwch fy syndod wythnos diwetha, wrth i fi fynd o gwmpas y day job yn hapus braf, mewn cwmni teledu yn stâd ddiwydiannol Cibyn. Dyma gnoc ar y drws, ac un o fy nghydweithwyr yn dod i mewn.
“Ti’n licio gemau,” meddai hi.
Ac yno, mewn be alla i ddim ond ei ddisgrifio fel cwpwrdd bach yng nghornel swyddfa roeddwn i wedi ei basio gant a mil o weithiau o’r blaen, roedd gêm newydd yn cael ei chreu. Reit o dan fy nhrwyn.
A i nôl fy nghôt, ia?
Ta waeth am fy methiant proffesiynol i. Be ydi’r gêm, medda chitha?
Neon ydi’r enw. Mae’n cael ei datblygu gan Galactig, sy’n ran o gwmni mwy Rondo Media, ac yn gêm saethu ofodaidd mewn VR. Fe fydd yn cael ei rhyddhau’n fuan ar yr Oculus Rift, ac ychydig wedi hynny ar y PSVR. Cymerwch gip ar drelyr cynnar fan hyn:
Y steil graffegol sy’n sefyll allan gynta, wrth gwrs. Mae’n atgoffa rhywun o Battlezone – a nid y fersiwn newydd, sydd ei hun yn un o gemau mawr y Playstation VR, ond y fersiwn gwreiddiol.
Sbiwch mewn difri calon. Dyna be oedd byw, bois.
Ond mae’r profiad chwarae, dwi’n meddwl, dipyn yn fwy cyffrous na hynny. Y syniad canolog ydi’ch bod chi’n gorfod saethu llongau sy’n hedfan tuag atoch chi (ac uwch eich pen, ac oddi tanoch chi, ac o’ch cwmpas…). Y catch ydi’ch bod chi’n gorfod saethu’r llongau gwyrdd efo’r gwn gwyrdd, a’r llongau pinc efo’r gwn pinc. Saethwch y llongau anghywir efo’r gwn anghywir, ac fe fydd mwy o longau’n ymddangos. A ‘dach chi ddim isio hynny. Trystiwch fi.
Mae’n swnio’n syml, ond y gêm sy’n dod i’r meddwl fel dylanwad yn syth ydi Ikaruga – y clasur ar y Sega Dreamcast oedd yn defnyddio mecanwaith tebyg iawn. A dydi ‘syml’ ddim yn air allech chi ddefnyddio i ddisgrifio’r gêm yna. Nac ydi wir.
Ond mae Neon yn gêm wahanol iawn fel arall. Mae’r profiad wedi ei ledaenu dros 42 o lefelau byr, hunan-gynhaliol, wedi eu cynllunio i gael eu chwarae a’u hail-chwarae er mwyn eu clirio yn gyflymach ac yn gyflymach, a chael sgôr uwch ac uwch. Er bod y lefelau’n dechrau’n ddigon hawdd, mae pob un, fwy neu lai, yn cyflwyno syniadau newydd, yn rhoi teimlad hyfryd o barhad drwy’r gêm.
Dros gyfnodau byr mae’r gêm i fod i gael ei chwarae, ond mae’n rhaid dweud fy mod i ddim wedi diflasu am eiliad yn ystod fy nghyfnod eitha hir o’i profi. Dyma’r math perffaith o gêm VR, yn fy marn i – un y gallwch chi chwarae yn union fel ‘dach chi isio, un ai’n mynd ar goll yn y byd yn llwyr, neu’n chwarae mewn sesiynau byrrach, i’ch siwtio chi.
Rhaid rhoi sylw, hefyd, i sut mae Neon wedi ei hyrwyddo hyd yn hyn. Mae un cipolwg ar y wefan swyddogol yn dangos aestheteg hynod o retro. Fe fydd trac sain y gêm hyd yn oed ar gael ar feinyl, i gadw’r holl hipsters yn hapus.
Gan gynnwys fi. Wrth fy modd, cofiwch.
Fe rown ni wybod i chi pryd mae Neon yn cael ei ryddhau. Os ydi fy amser i efo’r gêm yn brawf o unrhyw beth, fe ddylsech chi fod yn edrych ymlaen. Lot.
Fel arfer, fyswn i’n gorffen y darn yma efo darlith am y diwydiant gemau yng Nghymru, a sut y dylai pawb ei gefnogi o. Ond fysa hynny braidd yn rhagrithiol, a chysidro fy mod i ddim yn gwybod am fodolaeth Neon tan rai dyddiau’n ôl.
Aw. Aw. Mae hwnna’n mynd i frifo am sbel.
View all posts by fideowyth
Previous Galwad y Byd Digidol
Next Clwb Llyfrau f8: “Y Brawd a’r Chwaer”
Wyth Uchaf 2017 – fideo wyth says:
December 12, 2017 at 10:05 am
[…] #7 – Neon: Gêm Newydd o Gymru […]
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Google account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Cymuned Fideo Wyth (hyd yn hyn)
Clwb Llyfrau f8: Yr Horwth
Netflix a’r Mabinogi – The Witcher ar TV
Tetris 99 (a Fflêc)
Fury of Dracula, neu: Swansea Drac
Far Cry 5: Y Gêm Wnaeth Bron Fy Nhorri
Gemau 2019: Dewis Elidir
Chance and Counters: Bar Gemau Bwrdd Cynta Cymru
Gêm y Flwyddyn 2018: Dewis Elidir
Gemau Diweddar, Rhan 18
Clwb Llyfrau f8: Y Melanai
Clwb Llyfrau f8: Yr Horwth
Netflix a’r Mabinogi – The Witcher ar TV
Tetris 99 (a Fflêc)
Fury of Dracula, neu: Swansea Drac
Far Cry 5: Y Gêm Wnaeth Bron Fy Nhorri
Netflix a’r Ma… on Adolygiad The Witcher 3: The W…
Gemau Diweddar, Rhan… on Celeste, a’r Grefft o Dd…
Leia on Gemau Diweddar, Rhan 17
Gemau Diweddar, Rhan… on Gemau Platfform 3D: Heddiw, Dd…
Gemau Diweddar, Rhan… on Mario ar Hyd yr Oesoedd
Follow fideo wyth on WordPress.com
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy